Stephanus, decanus de Montanis, universis ad quos littere iste pervenerint, rei geste noticiam. Noverit universitas audientium quod Reynaudus Blondez, laudante uxore sua Blanchun et filiis eorum, Bertranno atque Baroneto, laudantibus etiam cognatis suis Pontio de Chanonay atque Petro fratre suo dedit Deo et beate Marie de Balerna atque fratribus ibidem servientibus decem solors murie quam habebat ex parte matris sue pro anima ipsius et omnium antecessorum suorum in helemosina sine aliqua retentione sibi vel successoribus suis jure perpetuo possidendos. Actum anno Domini Mo Co nonagesimo VIIIo, in claustro Sancti Desiderati in presencia Guidonis, abbatis. Testes, Paganus Vineranz, Petrus Faber, Giroudus, prepositus, Matheus Balbus, Reynaudus Baldi, magister Jacobus, Lambertus Botellyers, de laude uxoris ejus Blanchun, filie Willelmi Balbi et filiorum ejus. Testes, Paganus, Petrus Faber, Stephanus, nepos ejus, Pontius de Chavana, Roulandus Moyrouz, Johannes Charratiers, Amedeus Coluns, Albertus cellerarius Balerne, frater Bovo. Actum hoc ante domum Fabri.